pythainlp/thaigov-v2-corpus-22032023 huggingface dataset:
วันพฤหัสบดีที่ 9 ธันวาคม 2564
นายกรัฐมนตรี เป็นประธานมอบเงินช่วยเหลือเกษตรกร จ.สุพรรณบุรี
วันพฤหัสบดีที่ดี 9 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (9ธ.ค.64) พลเอก ประยุทธ์ จันทร์โอชา นายกรัฐมนตรี ลงพื้นที่ อ.ศรีประจันต์ จ.สุพรรณบุรี เพื่อเป็นประธานในการมอบเงินตามมาตรการช่วยเหลือเกษตรกรผู้ปลูกข้าว โครงการประกันรายได้เกษตรกรผู้ปลูกข้าวปี 2564/65 ซึ่ง ธ.ก.ส.เริ่มโอนให้แก่เกษตรกรกลุ่มเป้าหมาย 4.69 ล้านครัวเรือน ในวันนี้ – 13 ธ.ค.64 ส่วนเงินจากโครงการช่วยเหลือค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ไร่ละ 1,000 บาท สูงสุด 20 ไร่ต่อครัวเรือน สำหรับเกษตรกรกลุ่มเป้าหมาย 4.57 ล้านครัวเรือน จะโอนวันที่ 13 – 17 ธ.ค.64 เกษตรกรสามารถตรวจสอบการโอนเงินได้ทางแอปพลิเคชัน ธ.ก.ส. A-Mobile และเบิกถอนเป็นเงินสดได้ที่ตู้ ATM ธ.ก.ส.ทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 23 พฤษภาคม 2565
นายกฯ เปิดงานสัมมนาแนวทางการบังคับใช้ พ.ร.บ.คุ้มครองข้อมูลส่วนบุคคล พ.ศ. 2562 ย้ำรัฐบาลผลักดันขับเคลื่อนการตรากฎหมาย กำหนดมาตรการคุ้มครองข้อมูลส่วนบุคคลของประเทศ
นายกฯ เปิดงานสัมมนาแนวทางการบังคับใช้ พ.ร.บ.คุ้มครองข้อมูลส่วนบุคคล พ.ศ. 2562 ย้ำรัฐบาลผลักดันขับเคลื่อนการตรากฎหมาย กำหนดมาตรการคุ้มครองข้อมูลส่วนบุคคลของประเทศ ให้สอดคล้องหลักการสากล สร้างความเชื่อมั่นให้สังคมทุกระดับ มีผลบังคับใช้ 1 มิ.ย. 65 นี้
นายธนกร วังบุญคงชนะ โฆษกประจำสำนักนายกรัฐมนตรี เผยว่า วันนี้ (23 พฤษภาคม 2565) เวลา 14.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานกล่าวเปิดงานสัมมนาแนวทางการบังคับใช้พระราชบัญญัติคุ้มครองข้อมูลส่วนบุคคล พ.ศ. 2562 ผ่านบันทึกวีดิทัศน์ ซึ่งจัดขึ้นในรูปแบบ Online และ Onsite ณ โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ กรุงเทพฯ สรุปสาระสำคัญดังนี้
นายกรัฐมนตรีกล่าวว่า ปัจจุบันระบบดิจิทัลกลายเป็นส่วนสำคัญในการขับเคลื่อนการพัฒนาประเทศในทุกมิติ มีหลากหลายช่องทางในการติดต่อสื่อสาร ซึ่งจะมีการจัดเก็บข้อมูลส่วนบุคคลก่อนเข้าใช้งาน และพบว่ามีการละเมิดข้อมูลส่วนบุคคลเป็นจำนวนมาก ตลอดจนองค์กรต่าง ๆ ยังไม่ตระหนักถึงการรักษาความปลอดภัยของข้อมูลที่เก็บจากประชาชน ทำให้ข้อมูลมีการรั่วไหลออกไปยังผู้ไม่ประสงค์ดี สร้างความเดือดร้อนให้แก่เจ้าของข้อมูลส่วนบุคคล และก่อให้เกิดความเสียหายต่อประเทศโดยรวม ดังนั้น รัฐบาลจึงพยายามผลักดันและขับเคลื่อนการตราพระราชบัญญัติข้อมูลส่วนบุคคล พ.ศ. 2562 ขึ้น เพื่อกำหนดมาตรการในการคุ้มครองข้อมูลส่วนบุคคลของประเทศ ให้หน่วยงานทั้งภาครัฐ เอกชน และประชาชนทั่วไปได้ปฏิบัติตาม และเพื่อให้สอดคล้องตามหลักการสากลที่ประเทศต่าง ๆ ให้ความสำคัญ และต่างนำหลักการคุ้มครองข้อมูลส่วนบุคคลตราเป็นกฎหมายเพื่อคุ้มครองประชาชน ทั้งนี้ พระราชบัญญัติคุ้มครองข้อมูลส่วนบุคคลดังกล่าวจะมีการบังคับใช้ในวันที่ 1 มิถุนายน 2565 นี้ ซึ่งจะก่อเกิดผลดีและเป็นประโยชน์ ในการสร้างความเชื่อมั่นให้กับสังคมในทุกระดับ ประชาชนได้รับทราบวัตถุประสงค์ของการจัดเก็บข้อมูล และมีสิทธิต่าง ๆ ที่ชัดเจนเกี่ยวกับข้อมูลส่วนบุคคลของตน หน่วยงานภาครัฐและเอกชนมีมาตรฐานในการจัดการดูแลข้อมูลอย่างเหมาะสมและปลอดภัย ประเทศมีมาตรการคุ้มครองข้อมูลส่วนบุคคลสอดคล้องหลักการสากล รวมทั้งสามารถสร้างสังคมที่เข้มแข็ง เนื่องจากสามารถตรวจสอบการดำเนินงานภาครัฐและภาคธุรกิจเกี่ยวกับการคุ้มครองข้อมูลส่วนบุคคลให้มีความถูกต้องเหมาะสม
พร้อมกันนี้ นายกรัฐมนตรีกล่าวว่าได้เน้นย้ำให้ทุกภาคส่วนเร่งเดินหน้าในการสร้างความรู้ความเข้าใจ และสร้างความตระหนักในเรื่องสิทธิ ในฐานะการเป็นเจ้าของข้อมูลส่วนบุคคลแก่ประชาชน รวมทั้งส่งเสริมให้องค์กรต่าง ๆ ทั้งภาครัฐและเอกชน ตระหนักถึงการปฏิบัติตามกฎหมายดังกล่าว เพื่อให้การขับเคลื่อนเรื่องการคุ้มครองข้อมูลส่วนบุคคลของประเทศดำเนินไปอย่างมีประสิทธิภาพ
ทั้งนี้ การจัดงานสัมมนาแนวทางการบังคับใช้พระราชบัญญัติคุ้มครองข้อมูลส่วนบุคคล พ.ศ. 2562 จัดขึ้นเพื่อให้ผู้บริหารหน่วยงานทั้งภาครัฐและเอกชน ผู้ปฏิบัติงานด้านการจัดการดูแลข้อมูลของหน่วยงาน สื่อมวลชน และทุกภาคส่วนที่เกี่ยวข้องได้ตระหนักรู้ถึงแนวทางการปฏิบัติตามกฎหมายคุ้มครองข้อมูลส่วนบุคคลและสามารถปฏิบัติตามกฎหมายคุ้มครองข้อมูลส่วนบุคคลที่จะมีผลบังคับใช้ ในวันที่ 1 มิถุนายน 2565 นี้
..........................................
วันศุกร์ที่ 17 ธันวาคม 2564
"สมเด็จพระสังฆราช" ประทานไฟพระฤกษ์และน้ำพระพุทธมนต์ พิธีพุทธาภิเษก จัดสร้างเหรียญเสมาฯ รุ่นเจ้าสัวมหาเศรษฐี
"สมเด็จพระสังฆราช" ประทานไฟพระฤกษ์และน้ำพระพุทธมนต์ พิธีพุทธาภิเษก จัดสร้างเหรียญเสมาฯ รุ่นเจ้าสัวมหาเศรษฐี
วันนี้ (17 ธันวาคม 2564) ณ สนามกีฬาเฉลิมพระเกียรติ หน้าศาลากลางจังหวัดชัยนาท ท่านเจ้าประคุณ สมเด็จพระมหารัชมงคลมุนี (เจ้าคุณธงชัย) เป็นประธานฝ่ายสงฆ์ นายอนุชา นาคาศัย รัฐมนตรีประจำสำนักนายกรัฐมนตรี เป็นประธานฝ่ายฆราวาส ในพิธีพุทธาภิเษก การจัดสร้างเหรียญเสมาฯ พร้อมผ้าทอหลวงปู่ศุข วัดปากคลองมะขามเฒ่า รุ่นเจ้าสัวมหาเศรษฐี โดยมี นายรังสรรค์ ตันเจริญ ผู้ว่าราชการจังหวัดชัยนาท นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี ร่วมพิธี พร้อมด้วยรองผู้ว่าราชการจังหวัดชัยนาท ปลัดจังหวัด หัวหน้าส่วนราชการ และประชาชนชาวจังหวัดชัยนาท
เวลา 15.09 น. สมเด็จพระมหารัชมงคลมุนี (เจ้าคุณธงชัย) ได้เป็นประธานจุดเทียนชัย และพระเกจิอาจารย์ จำนวน 52 รูป ร่วมอธิษฐานจิตพุทธาภิเษกวัตถุมงคล จากนั้น ได้ประกอบพิธีดับเทียนชัยและประพรมน้ำพระพุทธมนต์ และพระเกจิทั้ง 52 รูป ร่วมโปรยข้าวตอกดอกไม้ที่วัตถุมงคล เสร็จพิธี
สำหรับพิธีพุทธาภิเษกการจัดสร้างเหรียญเสมา พร้อมผ้าทอหลวงปู่ศุข วัดปากคลองมะขามเฒ่า รุ่น เจ้าสัวมหาเศรษฐี ซึ่งสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ได้ประทานไฟพระฤกษ์และน้ำพระพุทธมนต์
ทั้งนี้ จะนำรายได้สมทบทุนในการสร้างศาลเจ้าปุนเถ่ากง-ม่า ซึ่งกำลังจัดสร้างอยู่ ณ บริเวณศาลเจ้าริมน้ำ ถนนชัยณรงค์ อำเภอเมืองชัยนาท
.............................
วันอังคารที่ 9 สิงหาคม 2565
“สาธิต” รับมอบถังออกซิเจนทางการแพทย์ สนับสนุนการดูแลผู้ป่วยในพื้นที่ห่างไกล
รัฐมนตรีช่วยว่าการกระทรวงสาธารณสุข รับมอบถังออกซิเจนทางการแพทย์พร้อมอุปกรณ์ จำนวน 24 ชุด รวมมูลค่า 144,000 บาท จากสมาคมส่งเสริมอาชีพสมุนไพรไทยจันทร์สว่าง เพื่อสนับสนุนการปฏิบัติงานของเจ้าหน้าที่ในการดูแลผู้ป่วยในพื้นที่ห่างไกล
รัฐมนตรีช่วยว่าการกระทรวงสาธารณสุข รับมอบถังออกซิเจนทางการแพทย์พร้อมอุปกรณ์ จำนวน 24 ชุด รวมมูลค่า 144,000 บาท จากสมาคมส่งเสริมอาชีพสมุนไพรไทยจันทร์สว่าง เพื่อสนับสนุนการปฏิบัติงานของเจ้าหน้าที่ในการดูแลผู้ป่วยในพื้นที่ห่างไกล
วันนี้ (9 สิงหาคม 2565) ที่ กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะผู้บริหาร รับมอบถังออกซิเจนทางการแพทย์พร้อมอุปกรณ์ จำนวน 24 ชุด รวมมูลค่า 144,000 บาท จากสมาคมส่งเสริมอาชีพสมุนไพรไทยจันทร์สว่าง โดย นายสุพัฒน์ ธรรมเพชร ประธานกรรมการบริหาร บริษัทจันทร์สว่าง ดร.กัญยฐ์ชรฏ์ จันทร์สว่าง ธรรมเพชร นายกสมาคมส่งเสริมอาชีพสมุนไพรไทยจันทร์สว่าง และคณะ
“ขอขอบคุณสมาคมฯ ที่ช่วยสนับสนุนการดำเนินงานของกระทรวงสาธารณสุข ที่ผ่านมา ช่วงที่โรคโควิด 19 กำลังระบาด ก็ได้นำแอลกอฮอล์มาสนับสนุน สำหรับถังออกซิเจนที่นำมามอบให้ครั้งนี้ มีขนาดเล็ก เคลื่อนย้ายสะดวก เจ้าหน้าที่สามารถนำไปใช้ดูแลผู้ป่วยที่จำเป็นต้องได้รับออกซิเจนในพื้นที่ห่างไกลได้อย่างดี ซึ่งกระทรวงสาธารณสุขจะเร่งส่งมอบให้กับโรงพยาบาลส่งเสริมสุขภาพตำบลต่างๆ นำไปใช้ประโยชน์ในการดูแลผู้ป่วยต่อไป” ดร.สาธิตกล่าว
***********************************9 สิงหาคม2565
วันอังคารที่ 19 ตุลาคม 2564
PM concerned over COVID-19 situation in 4 Southernmost provinces
PM concerned over COVID-19 situation in 4 Southernmost provinces
October 18, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has great concern over the COVID-19 situation in the 4 Southernmost provinces, which saw an increase in the number of infected patients. He called on everyone, including those who have already received vaccination, to strictly conform to the universal prevention guideline, avoid mass gathering or unnecessary activities, regularly wash hands, and observe social distancing and mask wearing even at home. Cooperation has also been sought from shops, markets, and communities to elevate their safety measures for various activities and businesses under the COVID-Free setting. The Prime Minister also ordered law enforcement officials to ensure compliance of pubs/karaoke/entertainment places. If they are found selling alcohols, or opening beyond the restricted hours, which is deemed violating the Emergency Decree, they will be strictly prosecuted according to the law.
The Government Spokesperson added that the COVID-19 situation in Thailand has been on the positive trend. The Prime Minister also ordered concerned agencies to expedite vaccination, and distribution of ATKs and medical supplies.The integrative task force for COVID-19 situation administration in the Southernmost provinces, led by Gen Natthapol Nakpanich, an advisor to the Prime Minister, has been set up to work together with the local administrations in tightening control measures and locking down some areas in the provinces to promptly curb the spread of the disease.
วันอังคารที่ 7 กันยายน 2564
ลงทะเบียนได้แล้ว! ผู้ประกอบการ พนักงานร้านอาหาร หาบเร่ แผงลอย ฉีดวัคซีนโควิด-19
....
สธ. ร่วมกับ สมาคมภัตตาคารไทย เปิดให้ผู้ประกอบการและบุคลากรที่ทำงานในร้านอาหาร หาบเร่ แผงลอย ที่ยังไม่เคยฉีดวัคซีนโควิด-19
ลงทะเบียนฉีดวัคซีนได้ที่https://bit.ly/3DRfzSL
รับแจ้งวันนัดหมายและสอบถามได้ ผ่านทางไลน์ ไอดี : @thairestaurant
.
โดยแรงงานไทยใช้เลขบัตรประชาชนยืนยันตัวตน ส่วนแรงงานต่างชาติใช้เลขบัตรประชาชนต่างด้าว หรือเลขพาสปอร์ต เริ่มฉีดในเดือน ก.ย. นี้ ที่สถานีกลางบางซื่อ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 27 มิถุนายน 2565
พม. ร่วมยินดีน้องไอนาส เยาวชนต้นแบบ เรียนต่อจีน คณะแพทยศาสตร์ พร้อมเป็นตัวแทนเยาวชนไทยร่วมประชุม World Youth Development Forum
พม. ร่วมยินดีน้องไอนาส เยาวชนต้นแบบ เรียนต่อจีน คณะแพทยศาสตร์ พร้อมเป็นตัวแทนเยาวชนไทยร่วมประชุม World Youth Development Forum
เมื่อวันที่ 24 มิ.ย. 65 เวลา 10.15 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ให้นางสาวไอนาส อยู่เป็นสุข ซึ่งสำเร็จการศึกษาจากโรงเรียน Pan-Asia International School, Bangkok และเป็นเยาวชนผู้ผ่านการอบรมโครงการ Youth Volunteer for APEC พร้อมครอบครัว เข้าพบ เพื่อร่วมแสดงความยินดี เนื่องในโอกาสที่นางสาวไอนาส ผ่านการคัดเลือกเข้าศึกษาต่อคณะแพทยศาสตร์ (MBBS) มหาวิทยาลัยเจ้อเจียง (Zhejiang University) สาธารณรัฐประชาชนจีน โดยมี นางสาววิมลรัตน์ รัชชุกูล ผู้อำนวยการกองการต่างประเทศ สำนักงานปลัดกระทรวง พม. เข้าร่วม ณ ห้องประชุมจันทร์กะพ้อ ชั้น 19 อาคารกระทรวง พม. (ตึกใหม่) สะพานขาว กทม.
นางสาวแรมรุ้งกล่าวว่า ในโอกาสนี้ ตนขอขอบคุณนางสาวไอนาส ที่ได้ให้ความร่วมมือในการเข้าร่วมกิจกรรมตลอดโครงการ Youth Volunteer for APEC รวมถึงกิจกรรมต่างๆ ของกระทรวง พม. อย่างต่อเนื่องเสมอมา อีกทั้งได้ให้ครอบครัวของนาวสาวไอนาส ประกอบด้วย นางมณฑิรา ทัศนประเสริฐ (มารดา) นายไฟโรส อยู่เป็นสุข (บิดา) และน้องชาย เข้าพบและมอบของที่ระลึก พร้อมทั้งแสดงความยินดีแก่นางสาวไอนาส และครอบครัวที่คอยสนับสนุนและอยู่เบื้องหลังความสำเร็จดังกล่าว ถือเป็นแบบอย่างที่ดีในการพัฒนาตนเอง ทั้งนี้ นางสาวไอนาส ยังได้รับการคัดเลือกจากกระทรวง พม. เพื่อเป็นตัวแทนเยาวชนไทยในการเข้าร่วมการประชุม World Youth Development Forum ผ่านระบบการประชุมทางไกล จัดโดย All-China Youth Federation (ACYF) ระหว่างวันที่21 - 23กรกฎาคม 2565 ณ กรุงปักกิ่ง สาธารณรัฐประชาชนจีน
วันพุธที่ 27 เมษายน 2565
โฆษกรัฐบาลเผย "นายกฯ" ยินดีตัวเลขส่งออก/ลงทุนไทยขยายตัว พณ. มุ่งเป้าดัน  Soft Power 4 หมวดหลัก "อาหาร ดิจิทัลคอนเทนต์ สุขภาพความงาม และสินค้าอัตลักษณ์ไทย" สู่ตลาดต่างประเทศ
โฆษกรัฐบาลเผย "นายกฯ" ยินดีตัวเลขส่งออก/ลงทุนไทยขยายตัว กระทรวงพาณิชย์ มุ่งเป้าดัน  Soft Power 4 หมวดหลัก "อาหาร ดิจิทัลคอนเทนต์ สุขภาพความงาม และสินค้าอัตลักษณ์ไทย" สู่ตลาดต่างประเทศ พร้อมผลักดันการค้าชายแดน
วันที่ 27 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจตัวเลขการส่งออกของประเทศไทย ซึ่งเป็นผลมาจากการนำนโยบายของรัฐบาล ไปขับเคลื่อนให้เกิดผลเป็นรูปธรรม โดยปัจจัยสำคัญ ที่ช่วยสนับสนุนตัวเลขการส่งออกเพิ่มขึ้นคือ การส่งเสริมและผลักดัน Soft Power ของรัฐบาล โดยกระทรวงพาณิชย์ ได้เร่งรัดการส่งออกสินค้าใน 4 หมวดสำคัญ ได้แก่ อาหาร ดิจิทัลคอนเทนต์ สุขภาพความงาม และสินค้าอัตลักษณ์ไทย การจัดทำมาตรการเชิงรุกผลักดันการส่งออกผลไม้ การผลักดันการค้าชายแดน ซึ่งมีคู่ค้าสำคัญ ได้แก่ สหรัฐฯ ยุโรป เกาหลีใต้ ออสเตรเลีย และอาเซียน ที่มีแนวโน้มจะซื้อสินค้าจากไทยเพิ่มขึ้นอย่างต่อเนื่อง
นายธนกรกล่าวว่า ตัวเลขการส่งออกในเดือน มี.ค.2565 มีมูลค่า 28,859.6 ล้านเหรียญสหรัฐ เพิ่มขึ้น 19.5% ขยายตัวต่อเนื่องเป็นเดือนที่ 13 คิดเป็นเงินบาท มีมูลค่า 922,313 ล้านบาท ถือเป็นมูลค่าการส่งออกสูงที่สุดในรอบ 30 ปี นับตั้งแต่มีการบันทึกสถิติการส่งออกตั้งแต่ปี 2534 การนำเข้ามีมูลค่า 27,400.6 ล้านเหรียญสหรัฐ เพิ่มขึ้น 18% คิดเป็นเงินบาท มูลค่า 887,353.2 ล้านบาท เกินดุลการค้า 1,459.1 ล้านเหรียญสหรัฐ คิดเป็นเงินบาทมูลค่า 34,960.1 ล้านบาท
สำหรับตลาดและการลงทุนในประเทศ เดือน มี.ค. 2565 คณะกรรมการการประกอบธุรกิจของคนต่างด้าว ได้อนุญาตให้คนต่างชาติเข้ามาลงทุนประกอบธุรกิจในประเทศไทย จำนวน 53 ราย โดยเป็นการลงทุนผ่านช่องทางการขอรับใบอนุญาตประกอบธุรกิจของคนต่างด้าว และการขอหนังสือรับรองการประกอบธุรกิจของคนต่างด้าว แบ่งเป็นใบอนุญาตประกอบธุรกิจ จำนวน 17 ราย และหนังสือรับรองประกอบธุรกิจ จำนวน 36 ราย มีเม็ดเงินลงทุนทั้งสิ้น 10,838 ล้านบาท ส่วนการลงทุนในพื้นที่ EEC ของนักลงทุนต่างชาติ เดือนมี.ค.2565 พบว่า มีการลงทุนในพื้นที่ EEC จำนวน 10 ราย คิดเป็น 19% ของจำนวนนักลงทุนทั้งหมด ลงทุนที่กรุงเทพฯ 29 ราย คิดเป็น 55% และที่อื่น ๆ 14 ราย คิดเป็น 26% มีเงินลงทุน 6,323 ล้านบาท คิดเป็น 58% ของเงินลงทุนทั้งหมด โดยประเทศที่ลงทุนสูงสุด จีน 3 ราย ลงทุน 3,189 ล้านบาท ญี่ปุ่น 2 ราย ลงทุน 630 ล้านบาท และสหรัฐฯ 1 ราย ลงทุน 637 ล้านบาท ที่เหลือเป็นประเทศอื่น ๆ
"ถือเป็นสัญญานที่ดีสำหรับประเทศไทยทั้งการส่งออก และการลงทุนภายในประเทศ แสดงให้เห็นถึงความเชื่อมั่นและศักยภาพของประเทศเรา ยืนยันรัฐบาลมุ่งสร้างความเข้มแข็งจากภายในประเทศ ส่งเสริมเศรษฐกิจฐานรากไทยเชื่อมโยงกับเศรษฐกิจโลก พร้อมมุ่งมั่นช่วยเหลือ สนับสนุนผู้ส่งออก นักลงทุน ให้มีพื้นที่แข่งขันได้ในเวทีโลก โดยตอบสนองนโยบายของรัฐบาล เพื่อสนับสนุนให้ประเทศไทยเป็นประเทศที่มีรายได้สูง ประชาชนมีคุณภาพชีวิตที่ดี ทุกภาคส่วนเติบโตไปด้วยกันอย่างยั่งยืน" นายธนกรกล่าว
วันพุธที่ 2 กุมภาพันธ์ 2565
โฆษกรัฐบาลเผย นายกฯ พอใจภาพรวมการลงทะเบียน “Test & Go” วันแรกกว่า 23,000 คน คาดแนวโน้มผู้ลงทะเบียนเพิ่มมากขึ้น พร้อมกำชับทุกหน่วยงานดำเนินการตามนโยบาย
โฆษกรัฐบาลเผย นายกฯ พอใจภาพรวมการลงทะเบียน “Test & Go” วันแรกกว่า 23,000 คน คาดแนวโน้มผู้ลงทะเบียนเพิ่มมากขึ้น พร้อมกำชับทุกหน่วยงานดำเนินการตามนโยบาย และดูแลนักท่องเที่ยวภายใต้การปฏิบัติตามมาตรการสาธารณสุขอย่างเข้มงวด
วันนี้ (2 กุมภาพันธ์ 2565) นายธนกร วังบุญคงชนะโฆษกประจำสำนักนายกรัฐมนตรี เผยภาพรวมการเปิดให้ลงทะเบียน Thailand Pass วันแรก 1 ก.พ. 65 จำนวน 29,194 เฉพาะประเภท “Test & Go” จำนวน 23,660 คน และมีแนวโน้มตัวเลขการลงทะเบียนเพิ่มมากขึ้น ซึ่งเป็นไปตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่มุ่งเดินหน้ากิจกรรมทางเศรษฐกิจควบคู่ไปกับมาตรการสาธารณสุข พร้อมกำชับทุกหน่วยงานดำเนินงานให้เป็นไปตามแผนนโยบาย พร้อมทั้งเตรียมรับนักท่องเที่ยวที่จะเดินทางเข้ามายังประเทศไทยภายใต้มาตรการสาธารณสุขอย่างเข้มงวด รวมทั้งยังมุ่งส่งเสริมการใช้ Soft Power ในการประชาสัมพันธ์การท่องเที่ยวไทยให้โดดเด่น ส่งเสริมวัฒนธรรมที่มีศักยภาพ ปรับกลยุทธ์ด้านการท่องเที่ยว สนับสนุนการท่องเที่ยงเชิงสุขภาพ ซึ่งจะเป็นการสร้างอาชีพ สร้างรายได้ให้กับคนในประเทศได้อีกด้วย
ขณะที่ยอดผู้ติดเชื้อโควิด-19 รายใหม่วันนี้ รวม 8,587 ราย จำแนกเป็นผู้ป่วยจากในประเทศ 8,456 ราย ผู้ป่วยมาจากต่างประเทศ 131 ราย ผู้ป่วยสะสม 233,116 ราย (ตั้งแต่ 1 มกราคม 2565) หายป่วยกลับบ้าน 8,485 ราย หายป่วยสะสม 182,756 ราย (ตั้งแต่ 1 มกราคม 2565) ผู้ป่วยกำลังรักษา 83,094 ราย เสียชีวิต 22 ราย ล่าสุดการให้บริการวัคซีน โควิด-19 สะสมอยู่ที่ 116,577,541 โดส เข็มที่ 1 ฉีดสะสม 52,355,169 โดส เข็มที่ 2 ฉีดสะสม 48,688,642 โดส เข็มที่ 3 ฉีดสะสม 14,515,311 โดส เข็มที่ 4 ฉีดสะสม 1,018,419 โดส
“นายกรัฐมนตรี ย้ำทุกหน่วยงานดำเนินงานให้เป็นไปตามแผนที่กำหนด บูรณาการทุกภาคส่วนในการต้อนรับนักท่องเที่ยว ซึ่งนโยบายดังกล่าวจะเป็นการกระตุ้นเศรษฐกิจไทย ช่วยอุตสาหกรรมการท่องเที่ยวและบริการให้กลับมาฟื้นตัวได้โดยเร็ว ซึ่งต้องดำเนินการควบคู่กับมาตรการสาธารณสุข เพื่อให้ประเทศเติบโตไปได้อย่างต่อเนื่อง” นายธนกร กล่าว
วันจันทร์ที่ 31 มกราคม 2565
นายกฯ สั่งปรับแผนรับมือ "เหตุก่อกวนในพื้นที่ชายแดนใต้" เร่งตรวจสอบและจับกุมผู้กระทำผิดโดยเร็ว
.....
นายธนกร วังบุญคงชนะ โฆษกประจำสำนักนายกรัฐมนตรี เผยว่า นายกรัฐมนตรีรับทราบรายงานเหตุการณ์ที่คนร้ายลอบวางระเบิดแสวงเครื่องขนาดเล็กบรรจุกระป๋องสเปรย์และกล่องกระดาษ จำนวน 15 จุด 17 ลูก ในพื้นที่ อ.เมือง จ.ยะลา เมื่อวันที่ 29 ม.ค. ที่ผ่านมา
.
ได้สั่งการตรงไปยังกองอำนวยการรักษาความมั่นคงภายใน ภาค 4 ส่วนหน้า เร่งตรวจสอบและจับกุมผู้กระทำผิดมาดำเนินคดี ขณะนี้เจ้าหน้าที่ที่เกี่ยวข้องได้ทำการเก็บรวบรวมวัตถุพยาน ภาพจากกล้องวงจรปิด และเร่งติดตามตัวคนร้าย เพื่อนำมาดำเนินคดีตามกฎหมาย
.
นอกจากนี้ ได้กำชับฝ่ายความมั่นคงในพื้นที่ ให้ปรับแผนวางมาตรการรักษาความปลอดภัย และบูรณาการทำงานร่วมกับหน่วยงานระดับพื้นที่ทั้งฝ่ายปกครอง ภาคเอกชน และภาคประชาชน พร้อมรายงานสถานการณ์อย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/51056
#ไทยคู่ฟ้า#ร่วมต้านโควิด19
-------------------
วันศุกร์ที่ 20 สิงหาคม 2564
สธ. เร่งฉีดวัคซีนโควิด 19 ผู้สูงอายุใน 13 จังหวัดแดงเข้มให้ได้ 70 % ภายในสิงหาคมนี้
กระทรวงสาธารณสุขเร่งฉีดวัคซีนโควิด 19 ให้ผู้สูงอายุอย่างน้อย 70% ในพื้นที่ควบคุมสูงสุดและเข้มงวด 13 จังหวัด หรืออีก 424,454 โดส ส่วนจังหวัดอื่น ๆ ให้ได้อย่างน้อย 50% ภายในเดือนสิงหาคม
กระทรวงสาธารณสุขเร่งฉีดวัคซีนโควิด 19 ให้ผู้สูงอายุอย่างน้อย 70% ในพื้นที่ควบคุมสูงสุดและเข้มงวด 13 จังหวัด หรืออีก 424,454 โดส ส่วนจังหวัดอื่น ๆ ให้ได้อย่างน้อย 50% ภายในเดือนสิงหาคม
วันนี้ (20 สิงหาคม2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจังหวัดนนทบุรีนายแพทย์โสภณ เอี่ยมศิริถาวร รองอธิบดีกรมควบคุมโรค แถลงข่าวว่า การฉีดวัคซีนของประเทศไทยจนถึงวันที่ 19 สิงหาคม 2564 มีผู้ที่ได้รับการฉีดวัคซีนแล้ว 25,818,666 คน เป็นผู้ที่ได้รับเข็ม 1 จำนวน 19,586,009 คน คิดเป็น 27.2% เข็มที่ 2 จำนวน 5,705,200 คน คิดเป็น 7.9% ซึ่งการให้บริการฉีดวัคซีนสำหรับคนไทยเพิ่มขึ้นตามลำดับ ในเดือนสิงหาคมฉีดไปแล้ว 7.8 ล้านโดส คาดว่าจะฉีดได้ถึง 10 ล้านโดส สำหรับกลุ่มที่ต้องได้รับการฉีดวัคซีนโดยเร็ว ได้แก่ บุคลากรการแพทย์ฉีดครบ 100% เจ้าหน้าที่ด่านหน้าฉีดแล้ว53.1% อสม. 59.5% ส่วนกลุ่มที่มีความเสี่ยงป่วยหนักและเสียชีวิตได้แก่ ผู้สูงอายุ และ 7 โรคเรื้อรังที่มี 16 ล้านคนได้รับการฉีดวัคซีนแล้วประมาณ 30% ส่วนกลุ่มหญิงตั้งครรภ์ยังฉีดได้น้อย จึงเชิญชวนให้ไปฉีดวัคซีนเพื่อลดการเสียชีวิต สำหรับชาวต่างชาติ ข้อมูลล่าสุด (14 สิงหาคม 2564) ได้รับวัคซีนแล้ว 356,337 คน คิดเป็น 7.27% ของจำนวนประชากรต่างชาติในประเทศ ส่วนใหญ่เป็นแรงงานในพื้นที่ที่มีการระบาด ในจำนวนนี้เป็นผู้สูงอายุ 27,028 คน
นายแพทย์โสภณกล่าวต่อว่า ข้อมูลการฉีดวัคซีนในกทม.ตั้งแต่เดือนกรกฎาคมเป็นต้นมา เพิ่มขึ้นอย่างรวดเร็วปัจจุบันครอบคลุมแล้ว 94% ซึ่งการเพิ่มความครอบคลุมการฉีดวัคซีนในกลุ่มเสี่ยงมีผลให้จำนวนผู้เสียชีวิตในกทม. ลดลงดังนั้น กระทรวงสาธารณสุขจึงเร่งฉีดวัคซีนให้ผู้สูงอายุในเขตพื้นที่ควบคุมสูงสุด 13 จังหวัดให้ได้อย่างน้อย 70%ซึ่งเหลืออีกเพียง 424,454 โดส ก็จะครอบคลุม ส่วนจังหวัดอื่นๆ ฉีดให้ได้อย่างน้อย50% ภายในเดือนสิงหาคม 2564
“สำหรับการให้วัคซีนกระตุ้นเข็ม 3 ได้เริ่มในกลุ่มบุคลากรการแพทย์และเจ้าหน้าที่ด่านหน้าก่อน เพราะมีโอกาสติดเชื้อสูง ส่วนกลุ่มอื่นที่ได้รับวัคซีนชนิดเชื้อตายสองเข็ม ได้แก่ ซิโนแวค ซิโนฟาร์ม การกระตุ้นเข็ม 3 เรื่องนี้อยู่ระหว่างพิจารณาโดยคณะกรรมการผู้เชี่ยวชาญ คาดว่าจะมีข้อเสนอในสัปดาห์หน้า” นายแพทย์โสภณกล่าว
*********************************** 20 สิงหาคม 2564
วันอังคารที่ 17 สิงหาคม 2564
กระทรวงยุติธรรม ผุดโครงการ “ฟ้าทะลายโจร ปลูกเดือนแม่ เก็บเกี่ยวเดือนพ่อ”  มอบ ป.ป.ส. นำร่องหมู่บ้านกองทุนแม่ของแผ่นดิน 1,000 แห่ง ปลูกฟ้าทะลายโจร สู้โควิด 19
กระทรวงยุติธรรม ผุดโครงการ “ฟ้าทะลายโจร ปลูกเดือนแม่ เก็บเกี่ยวเดือนพ่อ”  มอบ ป.ป.ส. นำร่องหมู่บ้านกองทุนแม่ของแผ่นดิน 1,000 แห่ง ปลูกฟ้าทะลายโจร สู้โควิด 19 เฉลิมพระเกียรติเนื่องในวันแม่แห่งชาติ 12 สิงหาคม และเพื่อช่วยประชาชนที่ต้องการใช้
วันที่ 17 สิงหาคม 2564 นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมหารือนำหมู่บ้านกองทุนแม่ของแผ่นดิน จัดโครงการส่งเสริมปลูกฟ้าทะลายโจร สู้โควิด-19 เพื่อเฉลิมพระเกียรติ ในวันแม่แห่งชาติ 12 สิงหาคม ประจำปี 2564 ผ่านระบบ webex meeting โดยมี นายวิชัย ไชยมงคล เลขาธิการ ป.ป.ส. ผู้อำนวยการ กอง/สำนัก ปปส.ภาค 1-9 และปปส.กทม. เข้าร่วม
โดย นายสมศักดิ์ กล่าวถึงที่มาของโครงการปลูกฟ้าทะลายโจรนี้ว่า เพื่อเป็นการสืบสานพระราชปณิธานและสำนึกในพระมหากรุณาธิคุณของสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ที่ทรงก่อตั้งหมู่บ้านกองทุนของแผ่นดิน ประกอบกับ เดือนสิงหาคม ซึ่งตรงกับวันแม่แห่งชาติ (12 สิงหาคม) และการจัดกิจกรรมกองทุนแม่ของแผ่นดินที่ได้จัดขึ้นเป็นประจำทุกปี แต่ในปี 2564 นี้ ไม่สามารถดำเนินการจัดกิจกรรมได้ เนื่องจากสถานการณ์โควิด -19 จึงเห็นว่ากิจกรรมการปลูกฟ้าทะลายโจร น่าจะเป็นประโยชน์แก่หมู่บ้านกองทุนแม่ของแผ่นดิน และประชาชนคนไทย ที่จะมีพืชสมุนไพรฟ้าทะลายโจร เอาไว้ใช้รักษา ภายใต้แนวคิด “ฟ้าทะลายโจร ปลูกเดือนแม่ เก็บเกี่ยวเดือนพ่อ”
ขณะที่ เลขาธิการ ป.ป.ส. กล่าวว่า แนวทางของการจัดโครงการนั้น สำนักงาน ป.ป.ส. ได้กำหนดเป้าหมายของการปลูกฟ้าทะลายโจรให้ได้ 12 ล้านต้น โดยหมู่บ้านกองทุนแม่ของแผ่นดินที่มีศักยภาพ ซึ่งปัจจุบัน มีหมู่บ้านกองทุนแม่ของแผ่นดิน 24,455 หมู่บ้าน ในการปลูกนำร่องนี้ จะเริ่มจากหมู่บ้านที่มีความพร้อมก่อน จำนวน 1,000 แห่ง โดยจะเริ่มปลูกภายในเดือนสิงหาคมนี้ และคาดว่า จะสามารถเก็บเกี่ยวผลผลิตหรือนำมาผลิตแปรรูปเป็นเม็ดยาได้ในเดือนธันวาคม (5 ธันวาคม วันพ่อแห่งชาติ)
เลขาธิการ ป.ป.ส. กล่าวอีกว่า โครงการดังกล่าวเป็นนโยบายของ รัฐมนตรีว่าการกระทรวงยุติธรรม ที่ได้มอบหมายให้ สำนักงาน ป.ป.ส. ช่วยบรรเทาความเดือดร้อนของพี่น้องประชาชน โดยนำเอาเครื่องผลิตเม็ดยาบ้า มาใช้ให้เกิดประโยชน์ ด้วยการช่วยผลิตฟ้าทะลายโจรอัดเม็ด โดยผลผลิตที่ได้จากหมู่บ้านกองทุนแม่ของแผ่นดิน ชุมชนสามารถบริหารจัดการเองได้ โดยอาจผลิตในรูปแบบเม็ด หรือ ยาลูกกลอนพื้นบ้าน หรือหากต้องการให้ สำนักงาน ป.ป.ส. ดำเนินการอัดเป็นเม็ดให้ ก็สามารถทำได้ ซึ่งส่วนหนึ่งของผลผลิต สำนักงาน ป.ป.ส. จะขอรับบริจาค เพื่อนำไปช่วยเหลือให้กับพี่น้องประชาชนที่มีความจำเป็นต้องการใช้เพื่อรักษาโควิด-19 ต่อไป
วันพฤหัสบดีที่ 10 กุมภาพันธ์ 2565
ออมสินเตือนประชาชน อย่าหลงเชื่อลิงค์ปลอมชวนกู้เงิน
ขณะนี้ได้มีกลุ่มมิจฉาชีพแอบอ้างใช้ชื่อ “สินเชื่อ GSB ออมสิน” ในรูปแบบข้อความลิงค์ส่งไปที่กล่องข้อความ SMS และ Line เข้ามือถือของประชาชนจำนวนมาก โดยใช้ข้อความเชิญชวนลักษณะกระตุ้นให้ กดรับสิทธิกู้เงินหลายรูปแบบ เพื่อหลอกให้ประชาชนที่ต้องการเงินกู้ด่วน
รายงานข่าวจากธนาคารออมสิน แจ้งว่าขณะนี้ได้มีกลุ่มมิจฉาชีพแอบอ้างใช้ชื่อ “สินเชื่อ GSB ออมสิน” ในรูปแบบข้อความลิงค์ส่งไปที่กล่องข้อความ SMS และ Line เข้ามือถือของประชาชนจำนวนมาก โดยใช้ข้อความเชิญชวนลักษณะกระตุ้นให้ กดรับสิทธิกู้เงินหลายรูปแบบ เพื่อหลอกให้ประชาชนที่ต้องการเงินกู้ด่วน เกิดความสนใจและกดลิงค์เข้าไป ทั้งนี้ ลิงค์ข้อความดังกล่าวไม่ใช่ของธนาคารออมสิน ขอให้ประชาชนอย่าหลงเชื่อ ไม่คลิก ไม่กด ไม่กรอกข้อความใดๆ เด็ดขาด
อนึ่ง ปัจจุบันมิจฉาชีพได้พยายามปรับเปลี่ยนรูปแบบข้อความ ด้วยการแอบอ้างชื่อหน่วยงานที่น่าเชื่อถือ หากประชาชนพบพฤติกรรมในสื่อสังคมออนไลน์ใดเป็นที่น่าสงสัยไปในทางทุจริตหรือหลอกลวง ขอให้รีบแจ้งธนาคาร ตามช่องทางต่าง ๆ ได้ ทั้งนี้ ธนาคารจะดำเนินการเอาผิดทางกฎหมายในลักษณะดังกล่าวให้ถึงที่สุดต่อไป
https://www.gsb.or.th/news/gsbpr02/
วันเสาร์ที่ 18 ธันวาคม 2564
โฆษกรัฐบาลเผย "นายกฯ" เน้นการใช้ ATK ช่วงปีใหม่ ย้ำ ศบค. เปิดให้ดื่มสุราในร้านอาหารเฉพาะคืนส่งท้ายปีเก่า 31 ธ.ค.  เท่านั้น
โฆษกรัฐบาลเผย "นายกฯ" เน้นการใช้ ATK ช่วงปีใหม่ ย้ำ ศบค. เปิดให้ดื่มสุราในร้านอาหารเฉพาะคืนส่งท้ายปีเก่า 31 ธ.ค.  เท่านั้น
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า การแพร่ระบาดของโรคโควิด-19 ประจำวันวันนี้พบผู้ติดเชื้อโควิด-19 รายใหม่ 3,370 ราย ผู้ป่วยจากระบบเฝ้าระวัง 2,974 ราย ผู้ป่วยจากการค้นหาเชิงรุก 35 ราย ผู้ป่วยภายในเรือนจำ/ที่ต้องขัง 93 ราย ผู้ป่วยมาจากต่างประเทศ 30 ราย ผู้เสียชีวิตเพิ่มขึ้น 28 ราย มียอดผู้ป่วยยืนยันสะสมตั้งแต่ 1 เม.ย. 64 จำนวน 2,159,766 ราย จำนวนผู้ที่หายป่วยสะสมจำนวน 2,096,543 ราย
ทั้งนี้ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มีนโยบายให้กระทรวงสาธารณสุขยกระดับการใช้ชุดตรวจ ATK ด้วยตัวเอง เพื่อทดสอบผลการติดเชื้อก่อนเข้าร่วมกิจกรรม โดยเฉพาะในช่วงที่จะมีการจัดงานปีใหม่ ที่มีการรวมตัวมากกว่า 1 พันคน จะต้องดำเนินการจัดงานอย่างปลอดภัยภายใต้มาตรการทางสาธารณสุข COVID Free Setting โดยผู้จัดงานและผู้เข้าร่วมงานต้องฉีดวัคซีนครบโดส และต้องมีผลตรวจ ATK ไม่เกิน 72 ชั่วโมงก่อนเข้าร่วมงาน เพื่อเฝ้าระวังอย่างสูงสุด ส่วนการจัดงานที่ต่ำกว่า 1 พันคน ผู้จัดงานจะต้องฉีดวัคซีนครบและมีผลตรวจ ATK สำหรับผู้เข้าร่วมงานต้องฉีดวัคซีนครบและแสดงผลฉีดวัคซีนก่อนเข้าร่วมงาน ที่สำคัญ ขอให้ประชาชนให้ความสำคัญกับเอกสารรับรองการฉีดวัคซีน ซึ่งจะต้องมีการแสดงในรับรองการฉีดวัคซีนมากขึ้นเพื่อการเข้ารับบริการ หรือเพื่อการเข้าร่วมกิจกรรมต่าง ๆ
โฆษกประจำสำนักนายกรัฐมนตรี กล่าวว่า ขอเตือนให้ประชาชนอย่าหลงเชื่อกรณีที่มีผู้แอบอ้างว่าสามารถออกใบรับรองวัคซีนโควิด-19 ได้โดยไม่ต้องฉีดวัคซีน ซึ่งทั้งผู้ออกใบรับรองและผู้ใช้ใบรับรองวัคซีนปลอม จะมีโทษทั้งคู่ เพราะอาจทำให้เกิดการแพร่เชื้อได้ ทั้งนี้ ใบรับรองที่ถูกต้องจะมี QR Code ที่บอกข้อมูลผู้รับวัคซีน ผู้ฉีด ยี่ห้อวัคซีน วันที่ฉีดกำกับ นายกรัฐมนตรียังห่วงถึงการผ่อนคลายอนุญาตให้ดื่มสุราในช่วงปีใหม่นั้น ซึ่งขอย้ำ ศบค. อนุญาตให้ดื่มได้เพียงแค่เพียงคืนเดียว คือ ในคืนวันที่ 31 ธันวาคม 2564 จนถึง 1 มกราคม 2565 เวลา 01.00 น. เท่านั้น จึงขอให้ทุกคนเฉลิมฉลองอย่างมีสติและตั้งอยู่ในความไม่ประมาท
.................
วันอาทิตย์ที่ 22 สิงหาคม 2564
ประกาศ​ ขสมก.​ ประจำวันที่ 22 สิงหาคม 2564 พบพนักงานติดเชื้อไวรัส COVID-19 จำนวน 8 ราย
ประกาศ​ ขสมก.​ ประจำวันที่ 22 สิงหาคม 2564 พบพนักงานติดเชื้อไวรัส COVID-19 จำนวน 8 ราย
1)​ พนักงานขับรถโดยสารธรรมดา สาย 21 เขตการเดินรถที่ 5
2)​ พนักงานขับรถโดยสารธรรมดา สาย 95 เเขตการเดินรถที่ 1
3)​ พนักงานเก็บค่าโดยสารรถปรับอากาศ สาย 76 (ปัจจุบันปฏิบัติหน้าที่ตรวจวัดอุณหภูมิร่างกายของพนักงาน ณ อู่แสมดำ)
4)​ พนักงานเก็บค่าโดยสารรถธรรมดา สาย 54 เขตการเดินรถที่ 8
5)​ พนักงานเก็บค่าโดยสารรถธรรมดา สาย 54 เขตการเดินรถที่ 8
6)​ พนักงานขับรถโดยสารปรับอากาศ สาย 138 เขตการเดินรถที่ 5
7)​ พนักงานเก็บค่าโดยสารรถปรับอากาศ สาย 138 เขตการเดินรถที่ 5
8)​ พนักงานขับรถโดยสารธรรมดา สาย 45 เขตการเดินรถที่ 3
วันจันทร์ที่ 9 พฤษภาคม 2565
รปอ.ภานุวัฒน์ ร่วมเป็นเกียรติในพิธีลงนามบันทึกข้อตกลงความร่วมมือการจัดตั้งสถาบันวิศวกรรมปัญญาประดิษฐ์
รปอ.ภานุวัฒน์ ร่วมเป็นเกียรติในพิธีลงนามบันทึกข้อตกลงความร่วมมือการจัดตั้งสถาบันวิศวกรรมปัญญาประดิษฐ์
รปอ.ภานุวัฒน์ ร่วมเป็นเกียรติในพิธีลงนามบันทึกข้อตกลงความร่วมมือการจัดตั้งสถาบันวิศวกรรมปัญญาประดิษฐ์
วันนี้ (9 พฤษภาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมเป็นเกียรติในพิธีลงนามบันทึกข้อตกลงความร่วมมือการจัดตั้งสถาบันวิศวกรรมปัญญาประดิษฐ์ (AI Engineering Institute;AIEI) ซึ่งจัดตั้งขึ้นเพื่อเป็นแกนกลางในการช่วยประสานงานระหว่างเครือข่ายมหาวิทยาลัย รวมถึงร่วมกันจัดการศึกษา แบ่งปันทรัพยากร และเปิดโอกาสให้นักศึกษาเข้าถึงผู้เชี่ยวชาญจากมหาวิทยาลัยเครือข่ายได้อย่างมีประสิทธิภาพมากขึ้น โดยเป็นความร่วมมือจาก 6 หน่วยงาน ได้แก่ มหาวิทยาลัยซีเอ็มเคแอล มหาวิทยาลัยขอนแก่น มหาวิทยาลัยมหิดล มหาวิทยาลัยเชียงใหม่ มหาวิทยาลัยสงขลานครินทร์ และสถาบันเทคโนโลยีพระจอมเกล้าเจ้าคุณทหารลาดกระบัง โดยมีศาสตราจารย์ ดร.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธี ณ ห้องประชุมกมลทิพย์ โรงแรมสุโกศล กรุงเทพมหานคร
--------------------------------------------
วันเสาร์ที่ 9 เมษายน 2565
​รัฐบาลห่วงชาวสวนเร่งขายทุเรียนอ่อนด้อยคุณภาพ ก.เกษตรจัดทัพตรวจสอบคุณภาพ ข่าวดี! จีนอนุญาตเพิ่มอีก 4 ล้งไทย
​รัฐบาลห่วงชาวสวนเร่งขายทุเรียนอ่อนด้อยคุณภาพ ก.เกษตรจัดทัพตรวจสอบคุณภาพ ข่าวดี! จีนอนุญาตเพิ่มอีก 4 ล้งไทย
วันนี้ 9 เม.ย. 65 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ในช่วงฤดูผลไม้นี้ รัฐบาลได้เตรียมแผนกระจายผลผลิตและการจัดหาช่องทางการตลาดไว้แล้ว เป็นความร่วมมือของทุกภาคส่วน ขณะที่พลเอก ประยุทธ์ จันทร์โอชา นายกรัฐมนตรีมีความกังวลในเรื่องการเร่งตัดทุเรียนอ่อนออกขายในช่วงนี้ เพราะเป็นต้นฤดู ผลผลิตออกสู่ตลาดยังมีปริมาณน้อย มียอดสั่งซื้อล่วงหน้าผ่านพ่อค้าคนกลางและล้งจำนวนมาก ทำให้มีราคาแพง จึงอาจทำให้ชาวสวนเกิดแรงจูงใจรีบตัดทุเรียนออกขายเพื่อทำกำไร ทั้งที่ยังไม่ครบอายุการเก็บเกี่ยว ส่งผลต่อคุณภาพและความน่าเชื่อถือต่อทุเรียนไทย โดยนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการหน่วยงานที่เกี่ยวข้องให้เข้มงวดตรวจสอบคุณภาพของทุเรียนก่อนนำออกมาจำหน่ายแก่ผู้บริโภค สำนักงานเกษตรจังหวัดตั้งชุดเฉพาะกิจสกัดกั้นทุเรียนอ่อนในจังหวัดแหล่งผลิตที่สำคัญ
รมต.ว่าการกระทรวงเกษตรฯ ยังได้เน้นย้ำว่า การตัดทุเรียนอ่อนออกจำหน่าย ทั้งเกษตรกรผู้ปลูกและพ่อค้าคนกลางจะมีความผิดตามกฎหมายตามประมวลกฎหมายอาญามาตรา 271 ผู้ใดขายของโดยหลอกลวงด้วยประการใดๆ ให้ผู้ซื้อหลงเชื่อในแหล่งกำเนิด สภาพ คุณภาพ หรือปริมาณแห่งของนั้นอันเป็นเท็จ ต้องระวางโทษจำคุกไม่เกิน 3 ปี หรือปรับไม่เกิน 6,000 บาท หรือทั้งจำทั้งปรับ และ พ.ร.บ.คุ้มครองผู้บริโภค พ.ศ. 2522 มาตรา 47 ผู้ใดโดยเจตนาก่อให้เกิดความเข้าใจผิดในแหล่งกำเนิด สภาพ คุณภาพ ปริมาณ หรือสาระสำคัญประการอื่นอันเกี่ยวกับสินค้าหรือบริการไม่ว่าจะเป็นของตนเอง หรือผู้อื่น ต้องระวางโทษจำคุกไม่เกิน 6 เดือน หรือปรับไม่เกิน 5 หมื่นบาท หรือทั้งจำทั้งปรับ
นางสาวรัชดาฯ กล่าวเพิ่มเติมถึงเรื่องการยอมรับมาตรฐานสินค้าผลไม้ไทยส่งไปจีน ขณะนี้ ทางสำนักงานศุลกากรแห่งสาธารณรัฐประชาชนจีน (General Administration of China Customs: GACC) พอใจกับระบบ GMP Plus ของกรมวิชาการเกษตร โดยให้ไทยผ่านการตรวจประเมินโรงคัดบรรจุผลไม้ส่งออกไปจีนเพิ่มเติม อีกจำนวน 4 โรงคัดบรรจุ ซึ่งผู้ประกอบการไทยมีการดำเนินงานที่ดี ปฏิบัติตามคำแนะนำฝ่ายจีน ภายใต้มาตราการป้องการโรคโควิดของ WHO และ FAO ถือเป็นการบูรณาการความร่วมมือที่ดีระหว่างราชการ เอกชน และเกษตรกร
"นายกรัฐมนตรีติดตามสถานการณ์การผลิตสินค้าและการบริหารสินค้าเกษตรอย่างใกล้ชิด โดยเฉพาะการติดตามแก้ไขปัญหาจากสถานการณ์โควิด-19 ที่ผ่านมาได้รับรายงานอย่างต่อเนื่องถึงการเตรียมมาตรการรองรับ การวางแผนกระจายผลผลิต และการจัดหาช่องทางการตลาด เพื่อช่วยเหลือเกษตรกรโดยเร่งด่วน พร้อมกันนี้ นายกรัฐมนตรีได้ขอบคุณทูตเกษตร และเจ้าหน้าที่ที่เกี่ยวข้องทุกท่าน ที่ช่วยกันแนะนำผู้ประกอบการ ให้ปฎิบัติตามคำแนะคำของฝ่ายจีน จนผ่านการตรวจประเมินสามารถส่งออกผลไม้ไปประเทศจีนได้สำเร็จ ขอให้ทุกคนช่วยกันรักษาคุณภาพของผลไม้ให้ได้มาตรฐาน เพื่อต่อยอดการส่งออกไปยังประเทศอื่นๆ เพิ่มมากยิ่ง อันจะส่งผลดีต่อตลาดการค้าของไทย เพิ่มคุณค่า สร้างรายได้เข้าประเทศ ขออย่าฉวยโอกาสเห็นแก่ผลประโยชน์ระยะสั้น ทำลายความน่าเชื่อถือที่ทุกคนใช้เวลาร่วมกันสร้างขึ้นมา" นางสาวรัชดาฯ เน้นย้ำ
วันอาทิตย์ที่ 22 สิงหาคม 2564
งดค่าปรับคู่สัญญารัฐ ในช่วงโควิด-19
วันอาทิตย์ที่ 8 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบมาตรการช่วยเหลือผู้ประกอบการที่เป็นคู่สัญญากับภาครัฐ ในช่วงสถานการณ์การแพร่ระบาดของโรคโควิด-19 โดยสัญญาที่ลงนามหลังวันที่ 26 มี.ค.2563 และยังไม่ได้ส่งมอบงานงวดสุดท้าย หรือส่งมอบแล้วแต่ยังไม่ได้ตรวจรับไม่ต้องเสียค่าปรับ โดยนับตั้งแต่วันที่ 26 มี.ค.2563 จนถึงวันยกเลิกประกาศสถานการณ์ฉุกเฉิน กรณีที่หน่วยงานรัฐได้งด หรือลดค่าปรับ หรือขยายระยะเวลาให้คู่สัญญาแล้ว ให้นำจำนวนวันดังกล่าวหักออกจากจำนวนวันตามมาตรการนี้ โดยจำนวนวันที่เหลือ ให้ไม่เสียค่าปรับ เพื่อลดภาระแก่ผู้ประกอบการ ทั้งนี้สามารถดำเนินการได้ทันที เนื่องจากเป็นอำนาจที่คณะกรรมการตาม พ.ร.บ.จัดซื้อจัดจ้าง สามารถทำได้ตามกฎหมาย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 7 กรกฎาคม 2565
นายกตู่ รมว.เฮ้ง ลุยเมืองกล้วยไข่ สร้างงาน เพิ่มรายได้ มุ่งแก้จนพัฒนาคนทุกวัยตามหลักเศรษฐกิจพอเพียง
...
นายสุชาติ ชมกลิ่น รัฐมนตรีว่าการกระทรวงแรงงาน ร่วมคณะของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่ตรวจราชการจังหวัดกำแพงเพชรเพื่อติดตามความก้าวหน้าการดำเนินการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียง โดยมี นายไพโรจน์ โชติกเสถียร อธิบดีกรมการจัดหางาน นายประทีป ทรงลำยอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสำนักงานประกันสังคม นางต้องใจ สุทัศน์ ณ อยุธยา ผู้ตรวจกระทรวงแรงงาน นายสมาสภ์ ปัทมะสุคนธ์ ผู้ช่วยปลัดกระทรวงแรงงาน พร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดกำแพงเพชร เข้าร่วมในครั้งนี้ด้วย นายเชาวลิตร แสงอุทัย ผู้ว่าราชการจังหวัดกำแพงเพชร ให้การต้อนรับ ณ แปลงกล้วยไข่ หมู่ที่ 7 ต.ท่าพุทรา อ.คลองขลุง จ.กำแพงเพชร
นายสุชาติ ชมกลิ่น รัฐมนตรีว่าการกระทรวงแรงงาน ได้นำนายกรัฐมนตรีเยี่ยมชมกิจกรรมของกระทรวงแรงงานที่ได้บูรณาการร่วมกับจังหวัด ได้แก่ มิติด้านการศึกษา ได้เยี่ยมชมผลงานผู้เข้ารับการฝึกโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจากจบการศึกษาภาคบังคับ มิติด้านความเป็นอยู่ เยี่ยมชมกิจกรรมการฝึกอบรมหลักสูตรช่างเชื่อมและติดตั้งโครงหลังคาเหล็กที่สำนักงานพัฒนาฝีมือแรงงานกำแพงเพชรร่วมกับกระทรวงมหาดไทยในการต่อเติมกันสาดให้กับผู้ยากไร้ และมอบสิทธิประโยชน์ทดแทนการขาดรายได้ให้แก่ผู้ประกันตนมาตรา 40 พร้อมเยี่ยมชมผลิตภัณฑ์การแปรรูปกล้วยกวนซึ่งได้รับการฝึกอบรมการทำชะลอมจากสำนักงานพัฒนาฝีมือแรงงานกำแพงเพชร สามารถสร้างมูลค่าเพิ่มให้ผลิตภัณฑ์มีความน่าสนใจเกิดรายได้เพิ่มต่อตนเองและครอบครัว
โอกาสนี้ นายกรัฐมนตรีได้พบปะกลุ่มแรงงานนอกระบบและให้กำลังใจแกนนำอาสาสมัครแรงงานระดับตำบลและเครือข่ายด้านแรงงานของจังหวัดกำแพงเพชรที่มาร่วมต้อนรับ ซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่ เป็นผู้ที่มีความเสียสละอุทิศตนเพื่อส่วนรวม ทำงานใกล้ชิดกับพี่น้องประชาชนในชุมชน ในการนำภารกิจประสานการให้บริการด้านแรงงาน เพื่อให้ประชาชนมีงานทำ มีทักษะฝีมือ มีอาชีพ มีรายได้ ได้รับการคุ้มครองและมีหลักประกันทางสังคมที่ยั่งยืนอีกด้วย ซึ่งจังหวัดกำแพงเพชรมีอาสาสมัครแรงงานรวมทั้งสิ้น 78 คน
นายสุชาติ กล่าวต่อว่า ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ ท่าน พล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ได้ให้ความสำคัญกับการขับเคลื่อนการดำเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง ซึ่งการลงพื้นที่กำแพงเพชรในครั้งนี้ กระทรวงแรงงานได้ขานรับนโยบายดังกล่าว ซึ่งได้บูรณาการกับหน่วยงานที่เกี่ยวข้องเพื่อพัฒนาศักยภาพของคนไทยทุกช่วงวัย ให้ได้รับการพัฒนาทักษะอาชีพ โดยเฉพาะนักเรียนที่ไม่ได้เรียนต่อหลังจบการศึกษาภาคบังคับ เพื่อให้นักเรียนเหล่านี้มีฝีมือก่อนเข้าสู่ตลาดแรงงาน มีงานทำ มีรายได้ มีอาชีพที่มั่นคง รวมทั้งกลุ่มแรงงานนอกระบบในพื้นที่ ซึ่งจังหวัดกำแพงเพชรส่วนใหญ่ชาวบ้านประกอบอาชีพเกษตรกรรม จึงจำเป็นอย่างยิ่งในการนำเทคโนโลยีสมัยใหม่เข้ามาใช้ในการทำเกษตรให้เป็นเกษตรอัจฉริยะ เพื่อเพิ่มมูลค่า ลดต้นทุนการผลิต และสามารถพัฒนาต่อยอดเป็นธุรกิจสร้างรายได้ขับเคลื่อนเศรษฐกิจชุมชนอีกด้วย
วันพุธที่ 13 ตุลาคม 2564
PM chairs alms-giving ceremony in remembrance of His Majesty late King Bhumibol
PM chairs alms-giving ceremony in remembrance of His Majesty late King Bhumibol
October 13, 2021, at 1000hrs, at Makut Kasatriyaram Ratchaworawihan Temple, Bangkok, Prime Minister and Defense Minister Gen. Prayut Chan-o-cha and spouse Assoc. Prof. Naraporn Chan-o-cha presided over the alms-giving ceremony on occasion of the anniversary of His Majesty late King Bhumibol’s passing. Participated in the ceremony were members of the cabinet, Prime Minister’s Secretary General, Permanent Secretary to the Prime Minister’s Office, Prime Minister’s advisor on royal and special affairs, and government officials.
Upon arrival, the Prime Minister and spouse lit candle and incense sticks to pay homage to the Triple Gems, and laid the golden offerings in front of His Majesty’s portrait. Following the chanting by 10 senior monks, he and the participants presented the monks with the triple robes and offerings. He, then, paid homage to the Triple Gems, and His Majesty late King Bhumibol’s portrait to end the ceremony.
วันอังคารที่ 26 กรกฎาคม 2565
รัฐบาลตั้งกลไกพัฒนาเศรษฐกิจฐานรากลงลึกระดับหมู่บ้าน
วันอาทิตย์ที่ 24 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนการพัฒนาเศรษฐกิจฐานราก โดยตั้งคณะกรรมการพัฒนาการเกษตรระดับจังหวัด และระดับอำเภอให้เป็นกลไกสำคัญทำงานร่วมกับภาครัฐ เอกชน นักวิชาการ ประชาชน และผู้ทรงคุณวุฒิในชุมชน ครอบคลุม 7,000 ตำบล 878 อำเภอ 70,000 หมู่บ้าน เพื่อแก้ปัญหาความยากจน หนี้สิน และความเหลื่อมล้ำ โดยจัดทำและขับเคลื่อนแผนพัฒนาเศรษฐกิจเกษตรแบบยั่งยืนภายใต้แพลตฟอร์มการพัฒนาหลายรูปแบบ เช่น โครงการพัฒนาระบบชลประทานชุมชน ศูนย์บริการจัดการดิน-ปุ๋ยชุมชน ร้านค้าสีเขียว โครงการเกษตรพลังงาน และโครงการเกษตรท่องเที่ยว เพื่อวางหมุดหมายการพัฒนาแบบยั่งยืนภายใต้ 5 ยุทธศาสตร์ คือ ตลาดนำการผลิต เทคโนโลยีเกษตร 4.0 เกษตรปลอดภัย เกษตรยั่งยืน และเกษตรมั่นคง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 29 กรกฎาคม 2564
คณะกรรมการควบคุมการขนส่งทางบกกลาง มีมติ เพิ่มมาตรการสาธารณสุข เพื่อควบคุมการแพร่ระบาดของโรคติดเชื้อไวรัส COVID-19 เป็นเงื่อนไขในการประกอบการขนส่ง
...
นายจิรุตม์ วิศาลจิตร อธิบดีกรมการขนส่งทางบก เปิดเผยว่า ด้วยสถานการณ์ปัจจุบันเกิดการแพร่ระบาดของโรคติดเชื้อไวรัสโคโรนา 2019 (COVID-19) ที่มีอัตราการเพิ่มของจำนวนผู้ติดเชื้อในหลายพื้นที่ ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 หรือ โควิด-19 (ศบค.) และกระทรวงสาธารณสุขได้กำหนดมาตรการสาธารณสุขเพื่อควบคุมการแพร่ระบาดของโรคโควิด-19 ดังนั้น กรมการขนส่งทางบก ในฐานะนายทะเบียนกลางพิจารณาแล้วเห็นควรกำหนดเงื่อนไขมาตรฐานบริการในการประกอบการขนส่งประจำทางในเส้นทางหมวด 1 ในเขตกรุงเทพมหานครและจังหวัดที่มีเส้นทางต่อเนื่อง หมวด 4 กรุงเทพมหานคร หมวด 2 หมวด 3 และไม่ประจำทางด้วยรถที่ใช้ในการขนส่งผู้โดยสารและรถที่ใช้ในการขนส่งสัตว์หรือสิ่งของ ภายในเขตกรุงเทพมหานครและระหว่างจังหวัด ในช่วงที่มีการใช้บังคับประกาศสถานการณ์ฉุกเฉินอันเนื่องมาจากการแพร่ระบาดของโรคติดเชื้อไวรัสโคโรนา 2019 (COVID-19) ให้ผู้ประกอบการขนส่งปฏิบัติ ดังนี้
1. ให้ผู้ประกอบการขนส่งคัดกรองผู้โดยสารตามมาตรการสาธารณสุขอย่างเข้มงวดและสอดคล้องกับการตรวจคัดกรองบุคคลเข้าเขตพื้นที่ตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ตามที่ศูนย์ปฏิบัติการ ศูนย์บริหารสถานการณ์โควิด-19 (ศปก. ศบค.) กรุงเทพมหานคร จังหวัด คณะกรรมการโรคติดต่อจังหวัด หรือกรมการขนส่งทางบกประกาศกำหนดตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19)
2. ให้ผู้ประกอบการขนส่งดำเนินการตามมาตรการสาธารณสุข เช่น การตรวจวัดอุณหภูมิการสวมหน้ากากอนามัยหรือหน้ากากผ้าตลอดการเดินทาง และการจัดเก็บบันทึกข้อมูลตามที่ศูนย์ปฏิบัติการศูนย์บริหารสถานการณ์โควิด-19 (ศปก. ศบค.) กรุงเทพมหานคร จังหวัด คณะกรรมการโรคติดต่อจังหวัดหรือ กรมการขนส่งทางบกประกาศกำหนดตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19)
3. ให้ผู้ประกอบการขนส่งจัดที่นั่งหรือที่ยืนสำหรับผู้โดยสารตามมาตรการเว้นระยะห่างทางสังคม (Social Distancing) ตามที่กรมการขนส่งทางบกประกาศกำหนดตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19)
ทั้งนี้ วัตถุประสงค์ของการกำหนดมาตรการสาธารณสุขเป็นเงื่อนไขในการประกอบการขนส่งอเพื่อให้ผู้ประกอบการมีแนวทางในการปฏิบัติและจัดมาตรการสาธารณสุขในการให้บริการได้อย่างเหมาะสม และสอดคล้องกับสถานการณ์การแพร่ระบาดในแต่ละพื้นที่ได้อย่างคล่องตัวและมีประสิทธิภาพมากยิ่งขึ้น อย่างไรก็ตาม จากกำหนดมาตรการสาธารณสุขเป็นเงื่อนไขมาตรฐานบริการในการประกอบการขนส่งของรถโดยสารสาธารณะ จะทำให้ผู้ประกอบการขนส่งที่ฝ่าฝืนไม่ดำเนินการตามมาตรการสาธารณสุข ไม่ดำเนินการคัดกรองผู้โดยสารตามมาตรการสาธารณสุข หรือไม่ปฏิบัติตามมาตรการเว้นระยะห่างทางสังคม มีความผิดตามพระราชบัญญัติการขนส่งทางบก พ.ศ. 2522 มาตรา 131 โทษปรับสูงสุดไม่เกิน 50,000 บาทด้วย จึงขอให้ผู้ประกอบการขนส่งให้ความสำคัญกับการดำเนินการตามมาตรการสาธารณสุขเพื่อป้องกันการแพร่ระบาดของโควิด-19 ในระบบการขนส่งด้วยรถโดยสารสาธารณะ เพื่อความปลอดภัยของประชาชน
วันเสาร์ที่ 31 กรกฎาคม 2564
นฤมล มอบข้าวกล่องทีมจิตอาสา ส่งกำลังใจผู้ปฏิบัติหน้าที่ดูแลผู้ป่วยโควิด
รมช.แรงงงาน ส่งทีมมอบข้าวกล่องทีมจิตอาสา เพื่อขอบคุณและร่วมเป็นกำลังใจในปฏิบัติหน้าที่ดูแลผู้ป่วยโควิด
วันที่ 31 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ระลอกนี้ ที่มีจำนวนผู้ติดเชื้อเพิ่มมากขึ้นอย่างต่อเนื่อง ซึ่งได้ส่งผลกระทบไปยังพี่น้องประชาชนหลายกลุ่ม จึงได้มอบหมายให้ทีมงานลงพื้นทีมมอบข้าวกล่องอย่างต่อเนื่อง ซึ่งที่ผ่านมาได้นำไปมอบให้กับแคมป์คนงานก่อสร้าง บุคลกรทางการแพทย์ทั้งโรงพยาบาลหลักและโรงพยาบาลสนาม ขณะนี้ได้ขยายไปยังกลุ่มเป้าหมายอื่น ในครั้งนี้ได้มอบให้แก่ศูนย์การเคลื่อนย้าย กองทัพบก และกลุ่มจิตอาสาที่ปฏิบัติหน้าที่ดูแลประสานงาน ให้ความช่วยเหลือผู้ป่วยโควิด-19
“ขอบคุณในน้ำใจและความเสียสละของทีมจิตอาสาที่มีต่อพี่น้องประชาชนชาวไทยทุกคน เชื่อเป็นอย่างยิ่งว่าความร่วมมือที่เกิดขึ้นจากทุกภาคส่วน จะทำให้สถานการณ์จะค่อย ๆ ดีขึ้นและผ่านพ้นวิกฤตินี้ไปได้อย่างแน่นอน” รมช.แรงงาน กล่าวทิ้งท้าย
วันศุกร์ที่ 8 กรกฎาคม 2565
พม. จัดอบรมเตรียมความพร้อมให้บุคลากรเพื่อการปฏิบัติตาม พ.ร.บ.คุ้มครองข้อมูลส่วนบุคคล พ.ศ. 2562 (PDPA)
พม. จัดอบรมเตรียมความพร้อมให้บุคลากรเพื่อการปฏิบัติตาม พ.ร.บ.คุ้มครองข้อมูลส่วนบุคคล พ.ศ. 2562 (PDPA)
เมื่อวันที่ 7 ก.ค. 65 เวลา 09.00 น. นางสาวมนิดา ลิ่มนิจสรกุล ผู้ช่วยปลัดกระทรวงการพัฒนาสังคมและความมั่นคงของมนุษย์ (ผช.ปลัด พม.) เป็นประธานเปิดโครงการอบรมเตรียมความพร้อมเพื่อการปฏิบัติตามกฎหมาย พระราชบัญญัติคุ้มครองข้อมูลส่วนบุคคล พ.ศ. 2562 (Personal Data Protection Act : PDPA) ของกระทรวงการพัฒนาสังคมและความมั่นคงของมนุษย์ (พม.) เพื่อสร้างความรู้ ความเข้าใจด้านการรักษาความมั่นคงปลอดภัยของข้อมูลส่วนบุคคลให้กับบุคลากรของกระทรวง พม. ในการปฏิบัติงานภายใต้พระราชบัญญัติคุ้มครองข้อมูลส่วนบุคคล พ.ศ. 2562 ตลอดจนทักษะที่จำเป็นในการดำเนินงานให้สอดคล้องกับพระราชบัญญัติดังกล่าว โดยมี ดร.มนต์ศักดิ์ โซ่เจริญธรรม ผู้อำนวยการสถาบันนวัตกรรม และธรรมาภิบาลข้อมูล เป็นวิทยากรผู้ทรงคุณวุฒิ บรรยายในหัวข้อสำคัญ รวมทั้งแลกเปลี่ยนความรู้ ความคิดเห็น อาทิ หลักการแนวคิดของกฎหมายคุ้มครองข้อมูลส่วนบุคคล ฐานกฎหมายและมาตราที่จะใช้สำหรับอ้างอิงเพื่อดำเนินกิจกรรม และความตระหนักถึงกฎหมาย สิทธิ การระมัดระวังเรื่องข้อมูลส่วนบุคคลในชีวิตประจำวัน เป็นต้น ทั้งนี้ มีข้าราชการและเจ้าหน้าที่ของส่วนราชการสังกัดกระทรวง พม. ทั้งในส่วนกลางและภูมิภาคทั่วประเทศ รวมจำนวนกว่า 300 คน เข้าร่วมอบรม ณ โรงแรมนูโว ซิตี กรุงเทพมหานคร และอบรบออนไลน์ผ่านระบบ ZOOM
วันจันทร์ที่ 7 มีนาคม 2565
ปลัด สธ. วางศิลาฤกษ์ อาคารจิตเวช รพ.สวรรค์ประชารักษ์แห่งใหม่ จ.นครสวรรค์
ปลัดกระทรวงสาธารณสุข วางศิลาฤกษ์อาคารจิตเวช โรงพยาบาลสวรรค์ประชารักษ์แห่งใหม่ (เขาเขียว) จังหวัดนครสวรรค์ เพิ่มศักยภาพรองรับผู้ป่วยด้านจิตเวชที่มีอาการรุนแรง จิตเวชเด็ก จิตเวชวัยรุ่น และยาเสพติด ในเครือข่ายเขตสุขภาพที่ 3
ปลัดกระทรวงสาธารณสุข วางศิลาฤกษ์อาคารจิตเวช โรงพยาบาลสวรรค์ประชารักษ์แห่งใหม่ (เขาเขียว) จังหวัดนครสวรรค์ เพิ่มศักยภาพรองรับผู้ป่วยด้านจิตเวชที่มีอาการรุนแรง จิตเวชเด็ก จิตเวชวัยรุ่น และยาเสพติด ในเครือข่ายเขตสุขภาพที่ 3 ให้ผู้ป่วยได้รับการดูแลที่สะดวก รวดเร็ว ปลอดภัย และยังคงคุณค่าความเป็นมนุษย์
วันนี้ (7 มีนาคม 2565) ที่โรงพยาบาลสวรรค์ประชารักษ์แห่งใหม่ (เขาเขียว) จังหวัดนครสวรรค์นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นางรัจริน วงศ์รจิต นายกสมาคมแม่บ้านสาธารณสุขแพทย์หญิงอัมพร เบญจพลพิทักษ์ อธิบดีกรมสุขภาพจิต แพทย์หญิงวิพรรณ สังคหะพงศ์ผู้ตรวจราชการ กระทรวงสาธารณสุข เขตสุขภาพที่ 3 และคณะ ร่วมพิธีวางศิลาฤกษ์อาคารจิตเวช 2 ชั้น โดยนายแพทย์เกียรติภูมิกล่าวว่า โรงพยาบาลสวรรค์ประชารักษ์แห่งใหม่ ขณะนี้ดำเนินการก่อสร้างไปแล้วกว่าร้อยละ 80 และมีแผนที่จะย้ายโรงพยาบาลฯ ในเดือนสิงหาคม 2565 นี้ จะสามารถรองรับผู้มาใช้บริการได้เฉลี่ย 3,000 คนต่อวัน ครอบคลุมพื้นที่เขตสุขภาพที่ 3 จำนวน 5 จังหวัด ได้แก่ นครสวรรค์ กำแพงเพชร พิจิตร อุทัยธานี และชัยนาท รวมถึงจังหวัดใกล้เคียง ช่วยลดการเดินทางไปรักษาที่กรุงเทพฯ ของผู้ป่วยได้
นายแพทย์เกียรติภูมิ กล่าวต่อว่า นอกจากการพัฒนาโรงพยาบาลสวรรค์ประชารักษ์ให้มุ่งสู่การเป็นศูนย์ความเป็นเลิศ (Excellence Center) 5 ด้าน ได้แก่ โรคมะเร็ง โรคหัวใจ ภาวะวิกฤตเด็กเล็ก อุบัติเหตุ และการปลูกถ่ายอวัยวะแล้ว ยังเพิ่มศักยภาพการให้บริการครอบคลุมด้านอื่นๆ ด้วย โดยด้านสุขภาพจิตปัจจุบันมีผู้ป่วยมารับบริการเฉลี่ยถึง 130 คนต่อวัน จึงมีแผนสร้างอาคารจิตเวชโดยเฉพาะ เพื่อรองรับผู้ป่วยด้านจิตเวชที่มีอาการรุนแรง จิตเวชเด็ก จิตเวชวัยรุ่น และยาเสพติด ในเครือข่ายเขตสุขภาพที่ 3 และพื้นที่ใกล้เคียง ให้สามารถเข้าถึงบริการที่มีคุณภาพ สะดวก รวดเร็ว แบบไร้รอยต่อ ช่วยลดค่าใช้จ่ายในการเดินทาง และที่สำคัญคือ ผู้ป่วยได้รับการดูแลที่ปลอดภัยและคืนคุณค่าความเป็นมนุษย์ ลดปัญหาผู้ป่วยที่มีพฤติกรรมก้าวร้าว รุนแรง ทำให้ชุมชนและสังคมปลอดภัยยิ่งขึ้น
สำหรับอาคารจิตเวช เป็นอาคาร 2 ชั้น ได้รับความเมตตาจากพระเทพมงคลโสภณ (โสภณ อุทัยธรรม)เจ้าคณะภาค 17-18 (ธรรมยุต)เจ้าอาวาสวัดเสนาสนารามราชวรวิหารจังหวัดพระนครศรีอยุธยา ร่วมกับ นางไพลิน พรปิยะรัศมี บริจาคเงินจำนวน 15 ล้านบาท และประชาชนผู้มีจิตศรัทธาร่วมกันบริจาคอีก 3 ล้านบาท รวมงบประมาณก่อสร้างทั้งสิ้น 18 ล้านบาท ชั้นที่ 1 เป็นห้องตรวจผู้ป่วยนอก ชั้นที่ 2 เป็นหอผู้ป่วยจำนวน 24 เตียงใช้ระยะเวลาก่อสร้าง 1 ปี จะแล้วเสร็จในปี 2566
************************************** 7 มีนาคม 2565
วันจันทร์ที่ 23 พฤษภาคม 2565
ผู้บริหารกระทรวงอุตสาหกรรม เยี่ยมชมการดำเนินงานวิสาหกิจชุมชน บริษัท เด็กพิเศษ วิสาหกิจเพื่อสังคม จำกัด (Brand AVAUTIS)
ผู้บริหารกระทรวงอุตสาหกรรม เยี่ยมชมการดำเนินงานวิสาหกิจชุมชน บริษัท เด็กพิเศษ วิสาหกิจเพื่อสังคม จำกัด (Brand AVAUTIS)
ผู้บริหารกระทรวงอุตสาหกรรม เยี่ยมชมการดำเนินงานวิสาหกิจชุมชน บริษัท เด็กพิเศษ วิสาหกิจเพื่อสังคม จำกัด (Brand AVAUTIS)
พังงา - วันนี้ (20 พฤษภาคม 2565) เวลา 13.00 น. นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายสุรพล ชามาตย์ รองปลัดกระทรวงอุตสาหกรรม นายสกล จุลาภา รองอธิบดีกรมอุตสาหกรรมพื้นฐานและการเหมืองแร่ นายธีระ แก้วพิมล อุตสาหกรรมจังหวัดพังงา และคณะผู้บริหารกระทรวงอุตสาหกรรม เยี่ยมชมการดำเนินงานวิสาหกิจชุมชน บริษัท เด็กพิเศษ วิสาหกิจเพื่อสังคม จำกัด (Brand AVAUTIS) โดยมี นายกัมปนาท มหันต์ ผู้ก่อตั้ง วิสาหกิจชุมชน บริษัท เด็กพิเศษ วิสาหกิจเพื่อสังคม จำกัด และคณะผู้ปกครองเด็กพิเศษ ให้การต้อนรับ ณ บริษัท เด็กพิเศษ วิสาหกิจเพื่อสังคม จำกัด ตำบลเหล อำเภอปะกง จังหวัดพังงา
สำหรับ บริษัท เด็กพิเศษ วิสาหกิจเพื่อสังคม จำกัด เป็นการรวมกลุ่มกันของผู้ปกครองเด็กพิเศษ ในจังหวัดพังงา โดยเมื่อปี พ.ศ.2553 ได้จัดตั้ง “ชมรมผู้ปกครองบุคคลออทิสติก จังหวัดพังงา” ขึ้นเพื่อเป็นกำลังใจให้กันและกัน แลกเปลี่ยนการดูแลและพัฒนาเด็กพิเศษ เพื่อให้เขาสามารถช่วยเหลือตนเองได้ในชีวิตประจำวัน และสามารถดำรงชีวิตได้ในสังคมปัจจุบัน ซึ่งเด็กพิเศษเมื่อเข้าสู่วัยทำงานแล้วส่วนใหญ่ไม่สามารถทำงานได้ด้วยตังเอง หากไม่มีผู้ปกครองคอยช่วยในการทำงาน และการใช้ชีวิตประจำวัน อีกทั้งเด็กพิเศษยังต้องการสภาวะแวดล้อมที่เข้าใจปลอดภัย ด้วยต้นทุนในตัวของเด็กแต่ละคนไม่เท่ากัน (ระดับความรุนแรงไม่เท่ากัน) ซึ่งเด็กต้องการการดูเป็นพิเศษ ทั้งความรัก ความเข้าใจ ทั้งนี้กลุ่มผู้ปกครองเด็กพิเศษจึงรวมตัวกัน สร้างงานที่ผู้ปกครองสามารถทำงานร่วมกันกับเด็กพิเศษ ด้วยความรักและเข้าใจในสภาพแวดล้อมที่เหมาะสม เป็นการพัฒนาอาชีพก่อให้เกิดรายได้เลี้ยงตนเอง จึงเป็นที่มาของผลิตภัณฑ์ ภายใต้ แบรนด์ "AVAUTIS" (เอวาร์ติส) ซึ่งเป็นผลิตภันฑ์สกินแคร์ที่มีคุณภาพ เป็นมิตรต่อผู้บริโภค โดยมุ่งเน้นไปที่การคัดสรรค์วัตถุดิบจากธรรมชาติอย่างพิถีพิถันเพื่อให้ปลอดภัย 100% พร้อมสรรพคุณที่ช่วยบำรุงผิวอย่างมีประสิทธิภาพสูงสุด และได้รับการรับรองจากองค์กรต่าง ๆ อย่างถูกต้อง เพื่อให้มั่นใจได้ว่าผลิตภัณฑ์ได้ผ่านมาตรฐานและปลอดภัยต่อผู้บริโภค
ทั้งนี้ กระทรวงอุตสาหกรรม โดยอุตสาหกรรมจังหวัดพังงา ได้สนับสนุนส่งเสริมโครงการกิจกรรมให้คำปรึกษาเชิงลึกด้านการส่งเสริมและพัฒนาตามแนวทางเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) เพื่อเพิ่มความรู้ทางเทคโนโลยีและนวัตกรรม ช่วยปรับปรุงในกระบวนการผลิต ทั้งในด้านรักษาสิ่งแวดล้อม ต้นทุนการผลิต และในอีกหลายขั้นตอน
วันศุกร์ที่ 11 กุมภาพันธ์ 2565
รัฐมนตรีว่าการกระทรวงยุติธรรม ขอข้าราชการเร่งสปีดงาน ยึดประโยชน์ประชาชนเป็นหลัก
รัฐมนตรีว่าการกระทรวงยุติธรรม ขอข้าราชการเร่งสปีดงาน ยึดประโยชน์ประชาชนเป็นหลัก เผยช่วงปิดสมัยประชุมสภาเตรียมลงพื้นที่ทั่วไทย ช่วยเยียว-ไกล่เกลี่ยคนเดือดร้อน แนะตั้งรองอธิบดีดีเอสคนใหม่ต้องดูจากผลงาน-ความสามารถด้านยาเสพติด ใครมีดีก็เร่งโชว์ให้เห็น
เมื่อเวลา 09.00 น. ที่กระทรวงยุติธรรม มีการประชุมผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรมอธิบดีกรมต่างๆและผู้บริหารกระทรวงร่วมการประชุม
นายสมศักดิ์ กล่าวว่า ในขณะนี้รัฐบาลเหลือวาระอีกประมาณ 1 ปีเศษ จากนี้ในช่วงเวลาที่เหลือเราจะต้องเร่งทำงานอย่างเต็มที่ เอาความยุติธรรมใส่ถึงมือประชาชน ตนเป็นนักการเมืองต้องอยู่ข้างประชาชน และพวกเราทุกคนเป็นข้าราชการ ต้องทำงานโดยยึดประโยชน์ของประเทศชาติและประชาชนเป็นที่ตั้ง จากนี้เราจะเร่งสปีดดูแลประชาชน โดยตนจะลงพื้นที่ต่างๆให้มากและหนักขึ้น เพื่อช่วยเหลือเรื่องการเยียวยาผู้เดือดร้อน การไกล่เกลี่ยหนี้สิน รวมทั้งการให้ความรู้เกี่ยวกับกฎหมายต่างๆของกระทรวงยุติธรรม ซึ่งตนจะพยายามลงไปด้วยตัวเองให้เกือบครบทุกพื้นที่ให้ได้ เพราะในช่วงวันที่ 1 มี.ค. ถึง วันที่ 22 พ.ค. จะเป็นช่วงการปิดสมัยประชุมสภา
นายสมศักดิ์ กล่าวอีกว่า ส่วนการพิจารณาตำแหน่งต่างๆ ตนอยากให้เราดูที่ผลงานเป็นหลัก ขณะนี้ตำแหน่งรองอธิบดีกรมสอบสวนคดีพิเศษ (ดีเอสไอ)ที่ว่างลง 1 ตำแหน่ง ตรงนี้ตนอยากให้พิจารณาผู้ที่เหมาะสมเข้ารับตำแหน่ง โดยดูในเรื่องของการทำงานและผลงานเป็นหลัก เช่น การทำงานเชิงรุก การยึดทรัพย์ตัดวงจรยาเสพติด วันนี้เรามีงานที่ต้องช่วยแก้ไขปัญหาต่างๆให้ประเทศ หากเราได้คนดีมีฝีมือก็จะทำให้ประเทศสดใส ดังนั้นเราต้องตั้งตามผลงานและความสามารถ จะไปตั้งตามใจใครไม่ได้ ตนอยากให้เป็นแบบนั้น และหากใครคิดว่ามีดีก็ต้องแสดงผลงานให้เต็มที่เพื่อให้ได้รับการพิจารณา
วันศุกร์ที่ 3 มิถุนายน 2565
โฆษกรัฐบาลเผย "นายกฯ" พอใจการท่องเที่ยวมีสัญญาณบวกต่อเนื่องถึงปลายปี  ภาคธุรกิจ ผู้ประกอบการในห่วงโซ่ อุตสาหกรรมการท่องเที่ยวไทยกลับมาคึกคัก
โฆษกรัฐบาลเผย "นายกฯ" พอใจการท่องเที่ยวมีสัญญาณบวกต่อเนื่องถึงปลายปี  ภาคธุรกิจ ผู้ประกอบการในห่วงโซ่ อุตสาหกรรมการท่องเที่ยวไทยกลับมาคึกคัก  ททท.  หวังการท่องเที่ยวปีนี้ สร้างรายได้ไม่น้อยกว่า 1.5 ล้านล้าน ขณะที่ ศบค. ยังติดตามพัฒนาการโควิด-19 ในไทย
วันนี้ (3 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาคธุรกิจ ผู้ประกอบการในห่วงโซ่ อุตสาหกรรมการท่องเที่ยวของประเทศไทยกลับมาคึกคัก เชื่อภาพรวมการท่องเที่ยวมีสัญญาณบวกต่อเนื่องจนถึงปลายปี เป็นผลมาจากรัฐบาลได้ผ่อนคลายมาตรการการเดินทางเข้าประเทศวันที่ 1 มิถุนายน 2565 ยกเลิกการกักตัวทุกรูปแบบ โดยคงการลงทะเบียน Thailand Pass เฉพาะนักท่องเที่ยวต่างชาติ ทั้งนี้ การท่องเที่ยวแห่งประเทศไทย (ททท.) รายงานจำนวนผู้เดินทางเข้ามาท่องเที่ยวในประเทศไทย ยอดสะสมตั้งแต่ 1 มกราคม – 1 มิถุนายน 2565 รวม 1,359,056 คน คาดว่า ในช่วงไตรมาส 3 นี้ จะได้ไม่น้อยกว่า เดือนละ 5 แสนคน สูงกว่าเป้าหมายที่ตั้งไว้ก่อนหน้าที่เดือนละ 3 แสน และในช่วงไตรมาสที่ 4 ซึ่งเป็นช่วงไฮซีซั่น จะกระตุ้นการเดินทางของนักท่องเที่ยวต่างชาติได้ถึงเดือนละ 1 ล้านคน ททท. ยังหวังในปี 2565 นี้ ประเทศไทยจะรับนักท่องเที่ยวชาวต่างชาติ 7-10 ล้าน คน สร้างรายได้สู่ประเทศไทยไม่น้อยกว่า 1.5 ล้านล้านบาท โดยจะนำผู้ประกอบการภาคเอกชนเจรจาธุรกิจกับผู้ประกอบการ 3 ตลาดหลัก ได้แก่ กรุงอัมสเตอร์ดัม ราชอาณาจักรเนเธอร์แลนด์ กรุงปารีส สาธารณรัฐฝรั่งเศส และกรุงเกนต์ ราชอาณาจักรเบลเยียมและเตรียมบุกตลาดจีนที่คาดว่าจะเปิดประเทศเพื่อการท่องเที่ยวได้ในช่วงปลายปีนี้อีกด้วย
อย่างไรก็ตาม นายกรัฐมนตรีในฐานะผู้อำนวยการศูนย์บริหารสถานการณ์โควิด-19 ยังติดตามสถานการณ์การระบาดโควิด-19 ในประเทศและทั่วโลก ว่าจะเปลี่ยนแปลงไปในทิศทางใด เพื่อเตรียมพร้อมปรับมาตรการให้สอดคล้องกับพัฒนาการของโรคระบาดต่อไป ขณะที่ ขอให้คนในประเทศยังต้องปฏิบัติตามมาตรการสาธารณสุขที่รัฐบาลและ ศบค. กำหนดต่อไป
สำหรับสถานการณ์การแพร่ระบาดของโควิด-19 วันศุกร์ที่ 3 มิถุนายน 2565 ผู้ป่วยใหม่ จำนวน 2,976 ราย จำแนกเป็น ผู้ป่วยในประเทศ 2,673 ราย ผู้ป่วยมาจากต่างประเทศ 3 ราย ผู้ป่วยสะสม 2,237,121 ราย (ตั้งแต่ 1 มกราคม 2565) หายป่วยกลับบ้าน 4,238 ราย หายป่วยสะสม 2,227,051 ราย (ตั้งแต่ 1 มกราคม 2565) ผู้ป่วยกำลังรักษา 34,898 ราย เสียชีวิต 32 ราย เสียชีวิตสะสม 8,415 ราย (ตั้งแต่ 1 มกราคม 2565) จำนวนผู้ป่วยปอดอักเสบรักษาตัวอยู่ในโรงพยาบาล 818 ราย
......................